Source: http://celamko.blogspot.com/2019_08_25_archive.html
Timestamp: 2019-11-22 13:03:23+00:00

Document:
TV and MEDIA: 08/25/2019 - 09/01/2019
Nemeckému sudcovskému združeniu to však nestačí. "Potrebujeme zákonom stanovenú informačnú povinnosť sociálnych sietí, aby orgánom činným v trestnom konaní poskytli údaje o používateľoch. Rovnaké povinnosti platia aj pre telekomunikačných operátorov," povedal prezident združenia Sven Rebehn. "Spolková vláda by to mala urýchlene ukotviť v nemeckom práve a nečakať na európske riešenie, ktoré môže trvať aj niekoľko rokov. Ešte stále existuje medzera v prípade trestných činov, ktoré sa vykonajú pod pseudonymom na sieti.
Twitterový účet spoluzakladateľa a výkonného riaditeľa Twitteru Jacka Dorseyho na krátko napadli hackeri. Tí z neho v priebehu 15 minút zverejnili viacero veľmi urážlivých príspevkov. K ovládnutiu Dorseyho účtu, ktorý má viac ako štyri milióny sledovateľov, sa prihlásila skupina, ktorá si hovorí Chuckling Squad.
Twitter uviedol, že hackerský útok neskompromitoval jeho systémy a chyba je u mobilného operátora, ktorého nemenoval. „Telefónne číslo spojené s účtom bolo skompromitované pre bezpečnostný dohľad mobilného operátora. Neoprávnenej osobe to umožnilo vytvoriť a poslať tweety cez SMS správu z tohto čísla. Problém je už vyriešený,“ uvádza sa v jeho v stanovisku.
Nemenovaný zdroj z Twitteru pre britskú BBC potvrdil, že hackeri použili techniku známu ako simswapping. Pri nej sa existujúce telefónne číslo prevedie na novú SIM kartu, obyčajne po tom, čo útočníci podvedú alebo podplatia pracovníkov zákazníckej podpory mobilného operátora. Tým, že hackeri dostali pod kontrolu Dorseyho číslo, mohli zverejňovať tweety cez jeho účet. Twitter totiž stále umožňuje zverejňovanie príspevkov takýmto spôsobom, a to aj preto, že ho využívajú používatelia v rozvojových krajinách, kde sú sadzby za mobilné dáta vysoké.
Americká spoločnosť Google podľa týždenníka Politico zaplatí 150 až 200 mil. USD, aby urovnala sťažnosť americkej Federálnej komisie pre obchod (FTC) týkajúcu sa zaobchádzania s informáciami od detí v rámci služby YouTube. FTC údajne prešetrovala, či YouTube neporušuje zákon na ochranu detí na internete. Záležitosť podľa zverejnenej správy ešte preskúma americké ministerstvo spravodlivosti. FTC a Google sa k problematike odmietli vyjadriť.
Americké federálne právo zvyčajne vyžaduje súhlas rodičov pred tým, než môžu internetové služby zbierať informácie o deťoch vo veku do 13 rokov. Prešetrovanie služby YouTube Federálnou komisiou pre obchod sa údajne zaoberalo, ako táto služba zbiera údaje pre personalizovanú reklamu. Firma Google uviedla, že služba YouTube je určená pre ľudí vo veku 13 a viac rokov, avšak má aj mnohé videokanály zamerané na deti. YouTube tvrdí, že v rámci služieb pre deti nerealizuje reklamu zacielenú na individuálne záujmy.
TASR prinesie v septembri seriál o šľachtických rodoch na Slovensku
TASR prinesie v septembri seriál o
šľachtických rodoch na Slovensku
Historické fakty o šľachtických rodoch na Slovensku, ich pôsobení na našom území sa vyskytujú všade okolo nás. Dôkazom sú objekty, ktoré tu stoja už storočia a sú súčasťou tradícií a histórie. Hrady, zámky, kaštiele, kúrie, vily, parky či záhrady zostali svedkami prosperity, stability alebo úpadku doby, kedy správa majetkov a ekonomika štátov bola výsostne v rukách aristokracie.
Nezanedbateľným dôkazom pôsobenia šľachty v regiónoch zostávajú aj mená obcí, usadlostí alebo priezviská, ktoré majú na Slovensku pomerne časté zastúpenie. Aj dnes medzi nami žijú Pálffyovci, Huňadyovci, Forgáčovci alebo Rakovskí, v drvivej väčšine z nich však nejde o potomkov šľachtických rodín.
Tlačová agentúra Slovenskej republiky v mesiaci september prinesie vo svojom spravodajskom servise sériu reportáží z regiónov Slovenska, ktoré budú venované šľachte a jej pôsobeniu na našom území. Reportáže doplnené o ďalšie spravodajské materiály budú zverejnené každý deň okrem soboty vždy o 9. hodine.
Prehľad reportáží v edícii Seriál v mesiaci september 2019.
2. september – V Oponiciach je sídlo starého uhorského rodu Apponyi
3. september – Hospodárstvo rodu Majthényiovcov zažívalo aj zlé časy
4. september – Rod Forgáčovcov povzniesol slanský región
5. september - Ferdinand Coburg z Gemera údajne prispieval na dobročinnosť
6. september – Turčianska obec Necpaly sa mohla pochváliť štyrmi kaštieľmi
8. september – Rody Koháryovcov a Coburgovcov vlastnili kaštieľ vo Svätom Antone
9. september – V Pečovskej Novej Vsi žilo niekoľko významných šľachtických rodov
10. september – Dejiny stredoslovenskej obce sú späté s rodom Ostrolúckych
11. september – Zemiansky rod Pružinských mal majetky hlavne na Liptove
12. september – Stummerovci postavili v Továrnikoch cukrovar, železnicu i pílu
13. september – Rod Zamoyských z Brestovian mal významné styky na cárskom dvore
15. september – Rod Balassovcov mal veľký vplyv na strednom Považí
16. september – Život dolnozemplínskeho šľachtického rodu Wiczmándy v súčasnosti
17. september – Mariassyovci majú na Spiši dve vetvy
18. september - Kaštieľ rodu Radvanských po desaťročiach chátrania opravujú
19. september - Šľachtický rod Ujházy, ktorý je známy v obci Budimír, pochádzal z Rožňavy
Holandské prístavné mesto Rotterdam bude v roku 2020 dejiskom pesničkovej súťaže Eurovízia (Eurovision Song Contest). Európska vysielacia únia (EBU) v piatok oznámila, že Rotterdam uprednostnili pred Maastrichtom.
Agentúra AP pripomína, že Holandsko získalo právo na usporiadanie každoročnej pesničkovej súťaže po tom, ako ju tento rok v Tel Avive vyhral holandský spevák Duncan Laurence s klavírnou baladou Arcade.
Semifinálové vystúpenia budúcoročného 65. ročníka Eurovízie odznejú v rotterdamskej Ahoy aréne 12. a 14. mája a veľké finále sa uskutoční 16. mája.
Pesničková súťaž Eurovízia sa koná nepretržite od roku 1956 a je jedným z najdlhšie vysielaných televíznych programov na svete. Pôvodným zámerom jej vzniku bolo prispieť k upevneniu vzťahov medzi jednotlivými krajinami Európy po druhej svetovej vojne.
Doufám, že Policie ČR a státní zastupitelství začnou konat ve věci předsudečné nenávisti vyjadřované faktickými schvalovateli holocaustu a genocidy českého národa na úrovni hl. m. Prahy a městské části Praha 6.
Chief of #Greenland Kim Kielsen wants to buy the #USA.
"It was Leif who discovered America so it's only natural we get it back […] Taking the US national debt into consideration the price is likely affordable. And if Trump is included in the deal, we expect a further discount." pic.twitter.com/iS6m5hiWs0
— $✝️Ⓡ🅰️🆖 (@jannestrang) 21. augusta 2019
„Chcem najčistejšiu vodu na Zemi, chcem najčistejší vzduch, som environmentalista,“
Slovenské volejbalistky s historickým úspechom sledovanosti
Slovenské volejbalistky s
historickým úspechom sledovanosti
Volejbalistkám Slovenska, ktoré aktuálne bojujú na majstrovstvách Európy, sa darí nielen na palubovke, ale aj na televíznych obrazovkách. Ich zápas s Nemeckom si pozrelo takmer 200.000 divákov, ide tak o najsledovanejší zápas volejbalistiek vo vysielaní RTVS v histórii peoplemetrov.
Sledovanosť zápasov rástla spolu s úspechmi volejbalistiek, ktoré si tromi víťazstvami zabezpečili historický úspech - postup do osemfinále Majstrovstiev Európy vo volejbale žien. Kým ich prvý zápas so Španielskom videlo 94.000 divákov, včerajší duel s nemeckými volejbalistkami si pozrelo až 198.000 divákov s podielom na trhu v skupine 12+ 10,9 %. V nasledovanejšej minúte malo Dvojku zapnutú 295.000 divákov.
„Sme veľmi radi, že úspešné a najmä emotívne ťaženie našich dievčat si našlo odozvu aj u televíznych divákov. Veríme, že tímové výkony slovenských volejbalistiek prilákajú na štadión a k obrazovkám ešte viac priaznivcov, ako doteraz. Odozva už teraz úžasnej púte turnajom je dôkazom, že vrcholné podujatia s účasťou slovenských športovcov patria do vysielania RTVS," uviedol Pavol Gašpar, tímlíder RTVS pre priame prenosy.
Záujem divákov o majstrovské zápasy volejbalistiek postupne rástol. Zatiaľ čo zápas Slovensko - Španielsko sledovalo 94.000 divákov, sobotný duel so Švajčiarskom si zaplo 103.000 divákov. Tretí víťazný zápas s Bieloruskom z bratislavského zimného štadióna videlo 147.000 divákov. Súboj o priebežné prvé miesto v skupine s volejbalistkami Nemecka si v utorok pozrelo 198.000 divákov.
RTVS pripravuje priame prenosy aj s ďalších zápasov slovenských športovkýň na majstrovstvách Európy. Už vo štvrtok sa Slovensky stretnú s tímom Ruska v zápase o druhé miesto v skupine D, zápas bude RTVS vysielať od 15:20.
Markíza v plameňoch
Zomrel Michel Aumont
Herec zomrel v stredu vo veku 82 rokov. Agentúre AFP to oznámila jeho rodina.
Hral napríklad v snímkach Nedeľa na vidieku, Odvahu a nohy na plecia, Drž hubu! alebo Prehnití proti prehnitým. Aumont, ktorý bol trikrát nominovaný na Cézara, exceloval predovšetkým vo vedľajších úlohách, najčastejšie ako policajt alebo politik.
Aumont točil s Claudom Chabrolom alebo s Bertrandom Tavernierom či Claudom Zidim a celkom sa objavil v približne 150 filmoch. Herec si rovnako zahral v stovke divadelných predstavení. Na doskách divadla Comédie-Française dvadsať rokov stvárňoval titulnú úlohu v Molièrovom Lakomcovi.
Parížsky rodák začal v divadle vystupovať už ako dieťa, jeho matka bola herečka a na divadelných doskách sa presadil v 60. rokov. Nebránil sa žiadnym rolám, hral v kusoch od Williama Shakespeara, Woodyho Allena i Samuela Becketta a spolupracoval s renomovanými divadelnými režisérmi. Vo filme sa začal objavovať v 70. rokoch.
Aumont bol ženatý a mal jedného syna. V roku 2002 v jednom rozhovore priznal niekdajšie problémy s alkoholom. Za svoj hlavný povahový rys označoval naivitu a sťažoval sa na nedostatok sebadôvery.
RTVS pripravila k 75. výročiu SNP
špeciálne vysielanie
Rádio Devín priblíži poslucháčom výročie SNP v relácii Ranné ladenie, o 12:00 odvysiela koncert venovaný SNP, v ktorom odznie tvorba Jána Cikkera, Eugena Suchoňa a Andreja Očenáša. O 14:00 si budú môcť poslucháči vypočuť rozhlasovú hru Petra Janků Tesár, ktorej udalosti sa odohrávajú počas Slovenského národného povstania, o hodinu neskôr Devín v premiére ponúkne fíčer Teodora Kuhna pod názvom Viliam Žingor - partizán. O 16:00 si tému 29. augusta 1944 pripomenie Rádio Devín hudobným fíčrom Stopy povstaleckej vojny v slovenskej hudbe.
predĺžila platnosť licencie na rozhlasové vysielanie vysielateľovi MÉDIA MODRA, s.r.o. (programová služba Rádio Modra) do 8. 1. 2029;
udelila licenciu na celoplošné digitálne vysielanie televíznej programovej služby DIGI SPORT 5 spoločnosti DIGI SLOVAKIA, s.r.o.;
schválila zmenu licencie na celoplošné digitálne televízne vysielanie vysielateľa DIGI SLOVAKIA, s.r.o. – zmena názvu programovej služby z „DIGI SPORT 4“ na „PREMIER SPORT“;
odňala frekvencie 91,8 MHz Martin a 91,9 MHz Žilina vysielateľovi Rozhlas a televízia Slovenska, vysielateľ na základe zákona, z dôvodu, že o to vysielateľ písomne požiadal;
odňala frekvenciu 95,4 MHz Čadca vysielateľovi D.EXPRES, k.s. (programová služba EXPRES) z dôvodu, že o to vysielateľ písomne požiadal;
odňala frekvencie 92,4 MHz Martin a 89,6 MHz Prievidza vysielateľovi Best FM Media, spol. s r.o.(programová služba Rádio BEST) z dôvodu, že o to vysielateľ písomne požiadal;
odňala licenciu na vysielanie televíznej programovej služby video bar spoločnosti PHONOTEX spol. s r.o. z dôvodu, uskutočnenia prevodu podielu na základnom imaní a podielu na hlasovacích právach vysielateľa s licenciou v rozsahu prevyšujúcom 55 % celkovej hodnoty základného imania a hlasovacích práv oprávneného vysielateľa počas trvania platnosti licencie bez predchádzajúceho súhlasu Rady s takým prevodom;
uložila sankciu – upozornenie na porušenie zákona vysielateľovi Rozhlas a televízia Slovenska (programová služba Dvojka) za porušenie § 16 ods. 3 písm. a) ZVR (všestrannosť informácií a názorová pluralita) v súvislosti s vysielaním programu Halili (príspevok Sedemdesiatka tatranská), v ktorom nebola sprostredkovaná téma ochrany a revitalizácie lesov a lesných porastov postihnutých kalamitami na území SR, v primeranom rozsahu a v relevantnej časovej nadväznosti aj z pohľadu zástancov koncepcie bezzásahovosti;
uložila sankciu – upozornenie na porušenie zákona vysielateľovi MAC TV s.r.o. (programová služba WAU) za porušenie § 39 ods. 1 ZVR s odkazom na § 33 ods. 1 ZVR, dôvodu, že dňa 23. 12. 2019 o cca 21:55 hod. odvysielal sponzorský odkaz subjektu GAS Familia, s.r.o., čím došlo k porušeniu povinnosti, aby osoba, ktorej hlavnou činnosťou je výroba alkoholických nápojov nebola sponzorom programu alebo programovej služby vysielanej v čase medzi 6:00 hod. a 22:00 hod.;
uložila sankciu – upozornenie na porušenie zákona vysielateľovi TV Poprad, s.r.o., za porušenie § 28 ods. 4 zákona č. 220/2007 Z. z. o digitálnom vysielaní, ku ktorému došlo tým, že neoznámil Rade zmenu údajov uvedených v žiadosti o udelenie licencie na digitálne vysielanie (zmena štatutárneho zástupcu – konateľa) do 15 dní od vzniku zmeny;
začala správne konanie voči vysielateľovi RADIO ONE, s.r.o. (programová služba Radio One) vo veci možného porušenia § 68 ods. 7 písm. a) ZVR z dôvodu možného nevyužívania frekvencie 89,2 MHz Brezno na účely, na ktoré mu bola pridelená;
začala správne konanie voči vysielateľovi RADIO ONE ROCK, s.r.o. (programová služba Radio One Rock) vo veci možného porušenia § 68 ods. 7 písm. a) ZVR z dôvodu možného nevyužívania frekvencie 97,4 MHz Topoľčany na účely, na ktoré mu bola pridelená;
začala správne konanie voči vysielateľovi Rozhlas a televízia Slovenska, vysielateľ na základe zákona, (programové služby Rádio Devín a Rádio Patria) vo veci možného porušenia § 28b ods. 1 a § 28b ods. 4 ZVR (povinnosť vyhradiť určený čas vysielania slovenským hudobným dielam, a novým slovenským hudobným dielam);
začala správne konanie voči vysielateľovi CORPORATE LEGAL, s.r.o. (programová služba Rádio Vlna) vo veci možného porušenia § 28b ods. 4 ZVR (povinnosť vyhradiť určený čas vysielania novým slovenským hudobným dielam);
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 19 ods. 2 ZVR v súvislosti s tým, že dňa 8. 6. 2019 o cca 20:52 hod., 21:30 hod. a 21:51 hod. a dňa 9. 6. 2019 o cca 11:20 hod., 11:40 hod., 12:15 hod. a 13:10 hod. odvysielal upútavku na program Zabijaci, ktorá mohla obsahovať výňatky z programu, na ktorý upútava, znázorňujúce scény násilia a vo veci možného porušenia § 20 ods. 3 ZVR v súvislosti s vysielaním programu Zabijaci dňa 9. 6. 2019 o cca 20:39 hod. a dňa 11. 6. 2019 o cca 21:45 hod., ktorý označil ako nevhodný pre maloletých divákov do 15 rokov, čím mohlo dôjsť k nesprávnemu uplatneniu JSO;
začala správne konanie voči vysielateľovi MAC TV s.r.o. (programová služba JOJ) vo veci možného porušenia § 19 ods. 1 písm. a) ZVR (ochrana ľudskej dôstojnosti) v súvislosti s vysielaním programu V siedmom nebi dňa 20. 5. 2019;
začala správne konanie voči vysielateľovi MAC TV s.r.o. (programová služba WAU) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 12. 6. 2019 o cca 21:00 hod. odvysielal program C.S.I.: Kriminálka Las Vegas, ktorý označil ako nevhodný pre maloletých divákov do 12 rokov, čím mohlo dôjsť k nesprávnemu uplatneniu JSO;
začala správne konanie voči vysielateľovi MAC TV s.r.o. (programová služba JOJ a JOJ PLUS) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 15. a 16. 6. 2019 o cca 14:31 hod. a 20:10 hod. odvysielal program Tučné babenky, ktorý označil ako nevhodný pre maloletých divákov do 12 rokov, čím mohlo dôjsť k nesprávnemu uplatneniu JSO;
začala správne konanie voči vysielateľovi MAC TV s.r.o. (programová služba JOJ) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 18. 6. 2019 o cca 13:10 hod. odvysielal program Rodinné záležitosti, ktorý označil ako nevhodný pre maloletých divákov do 12 rokov, čím mohlo dôjsť k nesprávnemu uplatneniu JSO;
začala správne konanie voči vysielateľovi MAC TV s.r.o. (programová služba JOJ) vo veci možného porušenia § 35 ods. 3 ZVR (počet povolených prerušení programu reklamou) v súvislosti s vysielaním programu Centrálna inteligencia dňa 9. 6. 2016, ktorý bol prerušený zaradením reklamy päťkrát;
začala správne konanie voči vysielateľovi C.E.N. s.r.o. (programová služba TA3) vo veci možného porušenia § 18a písm. a) ZVR v súvislosti s možným nedodržaním podielu programov s multimodálnym prístupom v mesiacoch apríl, máj a jún 2019;
začala správne konanie voči vysielateľovi Káblová televízia Komjatice s.r.o. (programová služba Info kanál Komjatice) vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania a vo veci možného porušenia § 28 ods. 4 zákona č. 220/2007 Z. z. v súvislosti s možným neoznámením zmien údajov uvedených v žiadosti o udelenie licencie na digitálne vysielanie Rade do 15 dní odo dňa vzniku týchto zmien;
uznala za neopodstatnené 34 sťažností, respektíve ich častí.
Informácia k televíznemu prenosu zo zápasu PAOK FC – ŠK Slovan Bratislava
Informácia k televíznemu prenosu zo
zápasu PAOK FC – ŠK Slovan Bratislava
Spor o zmluvu, na základe ktorej poskytovala Karolína Milerová povolenie na vytvorenie produktov s rozprávkovou postavičkou Krtka, sa musí zaoberať Najvyšší súd (NS). Milerová so spoločnosťou Little Mole podala dovolanie proti právoplatnému verdiktu, podľa ktorého zmluva nie je platná, a Milerová teda ku Krtkovi nemá licenciu ani právo udeľovať sublicencie ďalším výrobcom.
Obe dovolania dorazila na Najvyšší súd spolu so spisom počas augusta. Zatiaľ nie je rozhodnuté. Priemerná dĺžka konania v civilných sporoch sa pohybuje okolo 200 dní.
Pražské súdy právoplatne vyhoveli správkyni dedičstva Krtkova autora Zdeňka Milera, právničke Milene Fischerovej. Dospeli k záveru, že obsah licenčnej zmluvy, ktorú Milerová uzavrela so svojím chorým starým otcom v septembri 2011, nie je dostatočne určitý. Vnučka totiž v čase podpisu zmluvy nepoznala počet a rozsah 375 licenčných kontraktov ku Krtkovi, ktoré boli uzavreté skôr.
Milerová argumentovala okrem iného tým, že všeobecnú formuláciu v napadnutej zmluve zvolil výtvarník zámerne, pretože chcel, aby jeho vnučka licenciu získala v čo najširšom rozsahu.
Spoločnosť Little Mole k dnešku na svojom webe stále uvádza, že je držiteľom licencie autorských práv k užitiu postavičiek Krtka a jeho priateľov a je oprávnená tieto práva ďalej poskytovať tretím osobám.
Výtvarník, ilustrátor a režisér animovaných filmov Miler zomrel 30. novembra 2011 vo veku 90 rokov.
Asociácie tenisových profesionálov (ATP) ukončila spoluprácu s empajrovým rozhodcom Damianom Steinerom. Argentínčan mal porušiť pravidlá týkajúce sa podávania rozhovorov novinárom, podľa smerníc okruhu tak smel urobiť iba po súhlase vedenia ATP. Podľa ATP porušil Steiner toto pravidlo niekoľkokrát. Jeho zavedenie odôvodnilo vedenie okruhu prevenciou pred diskusiou o rôznych aspektoch v záujme zachovania nestrannosti za všetkých okolností."
Iránsky novinár, ktorý sa zúčastnil nordického turné iránskeho ministra zahraničných vecí Mohammada Džaváda Zarífa, ušiel vo Švédsku od delegácie a požiadal v tejto škandinávskej krajine o azyl. S odvolaním sa na utorkové vyhlásenie Švédskeho úradu pre migráciu o tom informovala agentúra AFP.
Podľa informácií úradu Amir-Tohíd Fazíl, politický komentátor ultrakonzervatívnej iránskej agentúry Moj News, "požiadal 21. augusta o právo na pobyt vo Švédsku".
Fazíl cestoval so Zarífovou delegáciou v rámci jeho "nordického turné" po Fínsku, Švédsku a Nórsku.
Ešte 20. augusta "keď som bol vo Švédsku, cez internet ma kontaktoval jeden z mojich teheránskych kolegov a povedal mi, že 'štyri (osoby) v civilnom oblečení prišli do redakcie s príkazom na tvoje zatknutie'," uviedol novinár v rozhovore pre švédsku televíziu SVT.
Fazíl nedávno v článku zverejnil zoznam iránskych funkcionárov s dvojitým občianstvom v krajinách, ktoré sú z pohľadu Teheránu vnímané ako nepriateľské. Islamská republika pritom neuznáva dvojité občianstvo ako také.
Irán sa podľa správy organizácie Reportéri bez hraníc (RSF) z hľadiska slobody tlače umiestnil na 170 mieste z celkového počtu 180.
Zomrel Jonathan Goldstein
Nehodu lietadla vo Švajčiarsku neprežili britský hudobný skladateľ Jonathan Goldstein, saxofonistka Hannah Marcinowicz a ich sedemmesačná dcéra Saskia. Lietadlo sa zrútilo v nedeľu v Alpách.
Goldstein viedol spoločnosť, ktorá sa zameriavala na produkciu hudby pre televízne reklamy, komponoval však aj pre divadlo a iné televízne projekty. Jeho lietadlo vzlietlo v nedeľu ráno na západe Švajčiarska a mierilo do Talianska, no pri hranici spadlo. Hovorca rodiny uviedol, že ich smrť trojice veľmi zasiahla. "Veľmi sme ich milovali. Boli spolu takí šťastní. Budú nám veľmi chýbať," dodal. Švajčiarske úrady v súčasnosti vyšetrujú príčinu nehody.
Skladateľ začínal ako hudobný riaditeľ v Royal Shakespeare Company a britskom Národnom divadle. Okrem iného ho napríklad nominovali na Ivor Novello Award. V roku 2013 vydal debutový album Cyclorama. Marcinowicz si zase zahrala s telesami ako London Symphony Orchestra, Philharmonia Orchestra, BBC Concert Orchestra alebo Royal Philharmonic Orchestra.
TASR prinesie v septembri seriál o šľachtických ro...
Slovenské volejbalistky s historickým úspechom sle...
RTVS pripravila k 75. výročiu SNP špeciálne vysiel...
Informácia k televíznemu prenosu zo zápasu PAOK FC...
Spravodlivosť nemôže vládnuť na ulici ani v médiác...
Rádio Slovensko bude mať od septembra nový zvukový...
Pripomeňte si 75. výročie SNP s RTVS
Šírenie farebného televízneho signálu má výročie
Vyhlásenie prezidentky k aktuálnej politickej situ...

References: § 16
 § 39
 § 33
 § 28
 § 68
 § 68
 § 28
 § 28
 § 28
 § 19
 § 20
 § 19
 § 20
 § 20
 § 20
 § 35
 § 18
 § 16
 § 28
 súd 
 súd